לוגו מכבי עירוני קריית גת, עד 2020.
**מכבי עירוני קריית גת** היא קבוצת כדורגל ישראלית המייצגת את העיר קריית גת. הקבוצה הוקמה לראשונה בשנת 1961 וברוב שנותיה התמודדה בליגה ב' וליגה א', עד שהעפילה לראשונה לליגה הארצית בעונת 1994 ובעונת 2001/2002 העפילה לראשונה לליגת העל, בה התמודדה עונה אחת בלבד אך זכורה בשל הניצחון 4:0 על מכבי חיפה, האלופה, במגרשה הבייתי בקריית אליעזר, שהיה אחד משני ההפסדים היחידים של מכבי חיפה.

מאז 2004/2005 הקבוצה חזרה לליגה א' ומאז מתמודדת בה או בליגה ב' (למעט הפוגה בעונת 2013/2014 כשהתמודדה בליגה הלאומית). בעונת 2019/2020 נקלעה לקשיים כלכליים רבים ועל רקע סכסוך בין עיריית קריית גת, ההנהלה והאוהדים, לקראת עונת 2020/2021 פורקה מכבי עירוני קריית גת ובמקומה הוקמו **מכבי דודו קריית גת** בתמיכת האוהדים והנהלת משה סבאג ו**קריית גת-כוסייפה** על ידי העמותה המנהלת של מכבי עירוני והעומד בראשה מימון לסרי.

היסטוריה
--------

הקבוצה הוקמה כ**מכבי קריית גת** בשנת 1961 על ידי יהודה איוניר ששימש גם באותה התקופה כיו"ר הקבוצה. לצדו שימשו כחברי הנהלה יעקב אזולאי, אוקון יוסף, אלי בן אבו, מרדכי אוחני ובאבא בן לולו, שהיה מאמנה הראשון של הקבוצה. הקבוצה נרשמה לראשונה לעונת המשחקים 1961/1962.

בשנת 1969 רכש המועדון את קבוצת "מכבי כפר גבירול" מרחובות על רקע פירוקה, ותפס את מקומה בליגה ב'. בסיום עונת 1981–1982 הצליחה הקבוצה לעלות לליגה א' לראשונה בתולדותיה. 12 עונות שיחקה הקבוצה בליגה א'. בסיום עונת 1993–1994 הצליחה להעפיל לליגה הארצית (ליגת המשנה).

למרות תקציב דל הצליחה הקבוצה בסוף שנות התשעים לתקוע יתד בליגת המשנה. בעונת 1999/2000 אף הובילה הקבוצה את צמרת הליגה הלאומית למשך מחזורים רבים אך בסוף העונה הצליחה קבוצת הפועל צפרירים חולון להעפיל על חשבונה לליגת העל.

בעונת 2000/2001 מונה גילי לנדאו למאמן הקבוצה, ועל אף שלא הייתה פייבוריטית לעלייה במשך כל העונה, הצליחה הקבוצה להידבק לצמרת ולאחר שרשרת ניצחונות בישורת האחרונה של העונה הצליחה להעפיל לליגת העל במחזור האחרון על חשבון הפועל כפר סבא, מכבי הרצליה, הפועל רמת גן ובית"ר באר שבע שנלחמו עמה במאבק העלייה.

בעונת 2001/2002 שיחקה הקבוצה לראשונה בתולדותיה בליגת העל. במהלך העונה רשמו חניכיו של לנדאו בעיקר הפסדים אך הצליחו לרשום את הניצחון הגדול ביותר בתולדות הקבוצה, 4–0 באצטדיון קריית אליעזר מול מכבי חיפה, אחד משני ההפסדים היחידים שנחלה מכבי חיפה באותה עונה בדרכה לאליפות. בעת שידור משחק זה אירע פיגוע בשכונת בית ישראל בירושלים. במשך כ-10 דקות שודר המשחק בערוץ 2 במקביל לשידור הדיווח על הפיגוע, אירוע שכונה "המסך המפוצל" וגרר ביקורת. הקבוצה סיימה במקום האחרון באותה עונה וחזרה לליגה הלאומית. הקבוצה נשארה בליגה השנייה עד שנת 2004, במהלכה הורדה הקבוצה לליגה א' עקב חובות כבדים ונרכשה על ידי אוהדי הקבוצה מימון לסרי, שלמה ואיציק אסור ועופר אלקבץ.

לאחר משא ומתן ממושך, בתחילת עונת 2012/2013 שינתה הקבוצה את שמה ל**מכבי עירוני קריית גת** לאחר איחוד עם קבוצת מ.ס. קריית גת שקיבלה על עצמה את ניהול מחלקת הנוער. במהלך שנת 2013 עברה הבעלות על הקבוצה לשלושה אנשי עסקים מקומיים, אורן יצחקוב, מיכה יפרח ושמעון אמסלם. יצחקוב מונה ליו"ר הקבוצה ויפרח עמד בראשות העמותה המנהלת את הקבוצה.

בעונת 2013/2014 התמקמה הקבוצה בצמרת טבלת הליגה לקראת מאבק להעפלה לליגה הלאומית. במחזור ה-26 הקבוצה ניצחה בביתה 1–0 את היריבה העיקרית למאבק על העלייה הפועל מרמורק ושלושה מחזורים לסיום העונה ניצחה 3–1 בחוץ את עירוני בת ים, והבטיחה את מקומה בליגה הלאומית לאחר עשור בליגה א'. בינואר אותה שנה ערכה משחק ידידות עם סק"א חברובסק מליגת המשנה הרוסית, שבו הפסידה אך היה אחד המשחקים הבודדים של הקבוצה מול קבוצה זרה.

בעונת 2014/2015 סיימה הקבוצה במקום החמישי בפלייאוף העליון בליגה הלאומית. ב-2 במאי 2016 הובסה הקבוצה 1–6 על ידי הפועל נצרת עילית, וירדה בחזרה לליגה א' אחרי שנתיים בליגה הלאומית, לאחר שסיימה את עונת 2015/2016 במקום האחרון בטבלה.

בעונת 2019/2020 סיימה במקום האחרון בטבלת ליגה א' ובסיום העונה נודע כי הקבוצה לא תרשם לעונת 2020/2021 עקב הצטברות חובות.

### פיצול

באוגוסט 2020 נודע כי תושב ארצות הברית ויליד העיר בשם יקי סוויסה, ניסה לרכוש את שם הקבוצה מידי יו"ר העמותה המנהלת, מימון לסרי, אך ללא הצלחה ובכוונתו להקים בליגה ג' קבוצה חדשה בתקציב של 200,000 שקלים בשם **מכבי דודו קריית גת** על שמו של דודו בן לולו, סגן ראש עיריית קריית גת, שנפטר בטרם עת וסבו, באבא בן לולו, היה ממייסדי המועדון.

במקביל מיימון לסרי עצמו, יו"ר עמותת מכבי עירוני קריית גת, יזם איחוד של מכבי עירוני קריית גת עם מועדון עירוני כסייפה כדי להתמודד בליגה א' כמועדון **קריית גת-כסייפה**, בצעד שזכה לביקורת נוקבת מצד אוהדי מכבי עירוני קריית גת.

לבסוף כסייפה קנתה את המקום בליגה א ומכבי קרית גת פורקה.

**הקמה מחדש**

בעונת 20/21 הקבוצה הוקמה מחדש על ידי שחקן העבר משה סבג ואילן כנפו בליגה ג דרום וסיימו את הליגה במקום השלישי.

בעונת 22/23 הקבוצה סיימה במקום השני בתום העונה בליגה ג דרום, הגיעה לפלייאוף העלייה אך הובסה על ידי בית"ר יבנה.למרות זאת עלו לליגה ב דרום ב בשל איחודים ופירוקים של קבוצות בליגות גבוהות יותר.

סגל
---

### שחקנים ומאמנים נודעים

#### שחקנים

* ארגנטינהארגנטינה מרסלו גלאסי
* גאורגיהגאורגיה גיאורגי קיפיאני
* טוגוטוגו דידייה קוגבנייה
* ישראלישראל עומר מולאי
* ישראלישראל אהרון עמר
* ישראלישראל יוסי טייב
* ישראלישראל ראובן אלקבץ
* ישראלישראל עופר אלקבץ
* ישראלישראל משה סבאג
* ישראלישראל מימון לסרי
* ישראלישראל סימון סויסה
* ישראלישראל מיקי עטיה
* ישראלישראל משה אבוטבול
* ישראלישראל אביעד מיארה
* ישראלישראל מוטי קינד
* ישראלישראל אהרון קינד
* ישראלישראל פרדי ציון
* ישראלישראל אור אלקבץ
* ישראלישראל נדב כידר
* ישראלישראל איתי בן הרוש
* ישראלישראל ליאור בן שמחון
* ישראלישראל דוד מנשירוב
* ישראלישראל דניאל אסור
* רומניהרומניה אדריאן דן גמאן
* רומניהרומניה ואסילה אואנה
* לטביהלטביה אנדראס פרוחורנקובס
* ניגריהניגריה עמנואל אוגודה
* סלובקיהסלובקיה מרטין פשקו
* קרואטיהקרואטיה טברטקו קאלה
* רוסיהרוסיה אלכסיי מיטין
* רוסיהרוסיה סטניסלב דוברובין

#### מאמנים

* אוטו שלפנברג
* אריה שרעבי
* אבא גילדין
* דרור בר נור
* באבא בן לולו
* דני נוימן
* גילי לנדאו
* ראובן אלקבץ
* ליאור זאדה
* בילי שדה

אצטדיון הקבוצה
--------------

האצטדיון העירוני במבט מהאוויר
 ערך מורחב – **האצטדיון העירוני קריית גת**  

האצטדיון העירוני קריית גת, המונה כ-3,500 מקומות ישיבה, הוא מגרשה הביתי של הקבוצה. בעונת 2001/2002, עת שיחקה בליגת העל, נאלצה הקבוצה להעביר חלק ממשחקיה לאצטדיון סלה באשקלון, עקב אי עמידת האצטדיון בתקני ליגת העל.

גם בעונת 2014/2015 אירחה הקבוצה את מרבית משחקיה הביתיים בליגה הלאומית באצטדיון סלה באשקלון. בעונת 2015/2016 אירחה הקבוצה את משחקיה הביתיים בליגה הלאומית באצטדיון העירוני ברמלה.

בשנת 2016 שופץ האצטדיון העירוני בקריית גת, ובמהלך תקופת השיפוצים אירחה הקבוצה את משחקיה הביתיים בקריית מלאכי ובמגרש הסינתטי הקטן בקריית גת.

האצטדיון נהרס ב-7 בספטמבר 2022 ועל שטחו מוקם פרויקט "שער העיר". במקומו יוקם אצטדיון עירוני עתידי חדש בצפון העיר עם 6,000 מקומות כחלק מקריית ספורט עירונית.

תארים והישגים
-------------

הליגה הארצית / ליגה א'
* אליפות: 1994, 2000/2001, 2013/2014

ליגה ב'
* אליפות: 1982, 1985

גביע המדינה בכדורגל לליגות ב'
* זכייה: 2024

ראו גם
------

* כדורגלני מכבי קריית גת

קישורים חיצוניים
----------------

* מכבי עירוני קריית גת, ברשת החברתית פייסבוק
* מכבי עירוני קריית גת באתר ההתאחדות לכדורגל בישראל
* מכבי "דודו" קרית גת באתר ההתאחדות לכדורגל בישראל

הערות שוליים
------------

1. ↑  מכבי קריית גת - היסטוריה
2. ↑  משה קשטן, 12 קבוצות חדשות נרשמו עד כה לליגה ג' (עמוד 3), בעיתון חדשות הספורט 27 בספטמבר 1961
3. ↑  וזה הרגע הנה באה השעה: קריית גת פוגשת את מרמורק, דאבל פס
4. ↑  אתר דאבל-פס, ליגה א': סיכום משחקי שישי, 4 באפריל 2014
5. ↑  Крупную победу одержали футболисты "СКА-Энергии" на учебно-тренировочных сборах в Израиле. В своем третьем контрольном матче армейцы разгромили футбольный клуб "Кирьят-Гат" со счетом 4:0. (ברוסית)
6. ↑  מכבי קרית גת לא תירשם לעונת המשחקים הבאה, באתר ‏מאקו‏, 10 ביוני 2020
7. ↑  גיליון 2062 של המקומון מה נשמע קריית גת, 14 באוגוסט 2020.
8. ↑  מכבי "דודו" קריית גת פותחת עונה
9. ↑  גיליון 824, המקומון קריית גת
10. ↑  קריית גת להתאחדות: "אנחנו לא מתכוונים להירשם לעונה הבאה"
11. ↑  קריית גת הסוף, כסייפה תעלה לליגה א'?
12. ↑  חשש גדול לעתידה של עירוני קריית גת
13. ↑  אביה של נינט טייב